Jimmy Carr

James Anthony Patrick Carr (født 15. september 1972 i Isleworth i England) er en britisk-irsk komiker, skribent og tv-programleder. Han er kjent for sin mørke humor, særegne latter og sitt samspill med publikum under forestillingene. Carr startet sin komikerkarriere i 2000. Etter å ha etablert seg som standup-komiker, dukket Carr opp i en rekke programmer på Channel 4 og ble vert for panelprogrammene 8 Out of 10 Cats, 8 Out of 10 Cats Does Countdown og The Big Fat Quiz of the Year. Per 2020 er han programleder for Your Face or Mine? på kanalen Comedy Central.


== Bakgrunn ==
Carr ble født 15. september 1972 i Isleworth i England, som den andre av tre sønner. Begge foreldrene var irske. Carr vokste opp i søndre Buckinghamshire, men familien pleide sine irske røtter og dro regelmessig til Limerick og Kilkee i Irland. Han studerte senere samfunnsvitenskap og statsvitenskap ved Gonville and Caius College i Cambridge. Carr begynte å jobbe i markedsavdelingen til Shell, men kjedet seg og tok sluttpakke i januar 2000. Han hadde sin første betalte standup-opptreden samme måned, etter å ha hatt en ubetalt opptreden måneden før.


== Karriere ==


=== Fjernsyn ===


==== Programlederjobber ====

Carr har ledet en rekke tv-programmer siden 2002, blant andre gameshowene Distraction og Your Face or Mine? på Channel 4. Han presenterte også en rekke 100-programmer for Channel 4: 100 Worst Pop Records, 100 Worst Britons, 100 Greatest Cartoon Characters, 100 People Who Look Most Like Jimmy Carr og 100 Scary Moments.
I perioden 2004–2006 ladet Carr USA-versjonen av Distraction for Comedy Central. He ble også nominert til Rose d'Or-prisen for beste gameshow-vert. Carr er også vert for The Big Fat Quiz of the Year som sendes på Channel 4 desember hvert år.
Siden 2005 har Carr ledet humor-panelprogrammet 8 Out of 10 Cats. Programmet gikk på Channel 4 frem til 2016, da det ble flyttet til More4 og siden til E4. Fra 2012 har han også ledet 8 Out of 10 Cats Does Countdown.
I april 2010 var Carr programleder for den første britiske utgaven av A Comedy Roast, der en kjent person blir «grillet» om ulike emner og spørsmål. Siden har han vært programleder for flere programmer, blant andre Alternative Election Night, 10 O'Clock Live, Sunday Night at the Palladium og The Fix.


=== Radio ===
Carr er en regelmessig gjest og programleder på programmene Loose Ends (BBC Radio 4) og The Fred MacAulay Show (BBC Radio Scotland). I januar 2005 var Carr vert for It's Been a Terrible Year — en humor-oppsummering av 2004 på BBC Radio 2. Frem til sommeren 2006 hadde han et morgenprogram på søndager sammen med Iain Morris på radiokanalen Xfm.


=== Stand-up-komedie ===
Carr er særlig utmerket seg som komiker, og sine mange standup-show. Han er kjent for sin svarte og satiriske humor, og for sin interaksjon med publikum. Han har flere ganger fått kritikk for sine spøker, blant annet da han spøkte om britiske soldater som hadde mistet lemmer i Irak og Afghanistan, da han sa at Storbritannia ville få et sterkt lag til Paralympiske sommerleker 2012 i London.Etter 2000 har han hatt flere omfattende turneer, ofte bare med ukers pause mellom hver turne. Han har hatt show og opptredener ved en rekke store festivaler, blant andre Edinburgh-festivalen, komifestivalen i Leicester, Glasgow-festivalen, Kilkenny Cat Laughs, Just for Laughs-festivalen i Montreal og Galway-festivalen. Han har også hatt en rekke show i utlandet. 
I august 2006 startet han på turneen Gag Reflex, som han vant en British Comedy-pris for i 2006, i 2003 ble han også kåret til en av Storbritannias 50 morsomste av avisen the Observer.


== Privatliv ==
som 26-åring gjennomgikk Carr det han kaller en «tidlig midtlivskrise», der han oppga sin katolske tro. Siden har han vært kritisk til religion og religiøs praksis. Carr gikk I terapi under krisen.Carr bor i North London med sin kanadisk-fødte kjæreste Karoline Copping, innkjøpssjef for Channel 5. Paret har vært sammen siden 2001.


== Utmerkelser ==
LAFTA Awards 2008: Beste standup
LAFTA Awards 2007: Morsomste mann
British Comedy Awards 2006: Beste direkte standup
Rose D'Or-nominasjon 2006: Beste gameshow (Distraction)
LAFTA Awards 2005: Morsomste mann
Rose D'Or Nomination 2004: Beste programleder (Distraction)
Loaded Lafta Award 2004 – Beste standup
Royal Television Society, vinner: Beste nykommer på skjermen i 2003
Perrier Award-nominert: 2002
Time Out-vinner: Beste standup 2002


== Arbeider ==


=== Turneer ===


=== Spesial-opptredener ===


=== Filmografi ===


==== Film ====


==== Fjernsyn ====


==== Gjesteopptredener ====


=== Bibliografi ===
2004: Distraction Quiz Book (forord)
2006: med Lucy Greeves, The Naked Jape: Uncovering the Hidden World of Jokes (Storbritannia), eller Only Joking: What's So Funny About Making People Laugh (USA)


== Referanser ==


== Eksterne lenker ==
Offisielt nettsted 
(en) Jimmy Carr – kategori av bilder, video eller lyd på Commons 
(en) Jimmy Carr på Internet Movie Database 
(sv) Jimmy Carr i Svensk Filmdatabas 
(da) Jimmy Carr på Scope 
(fr) Jimmy Carr på Allociné 
(en) Jimmy Carr på AllMovie 
(en) Jimmy Carr hos The Movie Database 
(en) Jimmy Carr på Discogs 
(en) Jimmy Carr på MusicBrainz 
(en) Jimmy Carr på Songkick 
(en) Jimmy Carr på Last.fm 
Jimmy Carr på Twitter 
Jimmy Carr på Facebook 
Jimmy Carr på Instagram 
Jimmy Carr på YouTube 
Jimmy Carr på TikTok 
BBC Radio 4 – Jimmy Carr, Desert Island Discs, mars 2017